title: Komisjoni rakendusmäärus (EL) nr 449/2013, 15. mai 2013 , millega kehtestatakse kindlad impordiväärtused, et määrata kindlaks teatava puu- ja köögivilja hind piiril

text:
               16.5.2013

               ET

               Euroopa Liidu Teataja

               L 132/6

         KOMISJONI RAKENDUSMÄÄRUS (EL) nr 449/2013,
   15. mai 2013,
   millega kehtestatakse kindlad impordiväärtused, et määrata kindlaks teatava puu- ja köögivilja hind piiril
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (1),
   võttes arvesse komisjoni 7. juuni 2011. aasta rakendusmäärust (EL) nr 543/2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga, (2) eriti selle artikli 136 lõiget 1,
   ning arvestades järgmist:

               (1)

               Määruses (EL) nr 543/2011 on sätestatud vastavalt mitmepoolsete kaubandusläbirääkimiste Uruguay vooru tulemustele kriteeriumid, mille alusel kehtestab komisjon kolmandatest riikidest importimisel kõnealuse määruse XVI lisa A osas sätestatud toodete ja ajavahemike kohta kindlad impordiväärtused.

               (2)

               Iga turustuspäeva kindel impordiväärtus on arvutatud rakendusmääruses (EL) nr 543/2011 artikli 136 lõike 1 kohaselt, võttes arvesse päevaandmete erinevust. Seetõttu peaks käesolev määrus jõustuma selle Euroopa Liidu Teatajas avaldamise kuupäeval,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas määratakse kindlaks rakendusmääruse (EL) nr 543/2011 artikliga 136 ette nähtud kindlad impordiväärtused.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 15. mai 2013

            Komisjoni nimel presidendi eest

            põllumajanduse ja maaelu arengu peadirektor

         Jerzy PLEWA

      (1)  ELT L 299, 16.11.2007, lk 1.

      (2)  ELT L 157, 15.6.2011, lk 1.

      LISA
      Kindlad impordiväärtused, et määrata kindlaks teatava puu- ja köögivilja hind piiril

                  (eurot 100 kg kohta)

                  CN-kood

                  Kolmanda riigi kood (1)

                  Kindel impordiväärtus

                  0702 00 00

                  MA

                  51,2

                  TN

                  81,2

                  TR

                  93,4

                  ZZ

                  75,3

                  0707 00 05

                  AL

                  36,9

                  MK

                  29,8

                  TR

                  132,0

                  ZZ

                  66,2

                  0709 93 10

                  TR

                  136,9

                  ZZ

                  136,9

                  0805 10 20

                  EG

                  52,5

                  IL

                  71,8

                  MA

                  55,2

                  TR

                  59,9

                  ZZ

                  59,9

                  0805 50 10

                  AR

                  117,3

                  TR

                  116,7

                  ZA

                  96,3

                  ZZ

                  110,1

                  0808 10 80

                  AR

                  124,0

                  BR

                  93,1

                  CL

                  117,9

                  CN

                  95,9

                  MK

                  43,1

                  NZ

                  151,2

                  US

                  192,6

                  ZA

                  116,3

                  ZZ

                  116,8

         (1)  Riikide nomenklatuur on sätestatud komisjoni määruses (EÜ) nr 1833/2006 (ELT L 354, 14.12.2006, lk 19). Kood „ZZ” tähistab „muud päritolu”.


title: Komisjoni rakendusmäärus (EL) 2016/1055, 29. juuni 2016, millega kehtestatakse rakenduslikud tehnilised standardid siseteabe nõuetekohase avalikustamise ja siseteabe avalikustamisega viivitamise tehniliste vahendite kohta kooskõlas Euroopa Parlamendi ja nõukogu määrusega (EL) nr 596/2014 (EMPs kohaldatav tekst)

text:
               30.6.2016

               ET

               Euroopa Liidu Teataja

               L 173/47

         KOMISJONI RAKENDUSMÄÄRUS (EL) 2016/1055,
   29. juuni 2016,
   millega kehtestatakse rakenduslikud tehnilised standardid siseteabe nõuetekohase avalikustamise ja siseteabe avalikustamisega viivitamise tehniliste vahendite kohta kooskõlas Euroopa Parlamendi ja nõukogu määrusega (EL) nr 596/2014
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 16. aprilli 2014. aasta määrust (EL) nr 596/2014, mis käsitleb turukuritarvitusi (turukuritarvituse määrus) ning millega tunnistatakse kehtetuks Euroopa Parlamendi ja nõukogu direktiiv 2003/6/EÜ ja komisjoni direktiivid 2003/124/EÜ, 2003/125/EÜ ja 2004/72/EÜ, (1) eriti selle artikli 17 lõiget 10,
   ning arvestades järgmist:

               (1)

               Investorite kaitse eeldab, et emitendid ja lubatud heitkoguse väärtpaberite turu osalised avalikustavad siseteabe tõhusalt ja õigel ajal. Et tagada liidu tasandil investorite võrdne juurdepääs siseteabele, tuleb siseteave avalikustada tasuta, samal ajal ja võimalikult kiiresti kõikidele investorrühmadele kogu liidus ning teave tuleb edastada meediakanalitele, kes tagavad tõhusa avalikkusele levitamise.

               (2)

               Kui lubatud heitkoguse väärtpaberite turu osalised juba täidavad siseteabe avalikustamise nõudeid kooskõlas Euroopa Parlamendi ja nõukogu määrusega (EL) nr 1227/2011 (2) ning kui nad on kohustatud avalikustama sama teabe selle määruse ja määruse (EL) nr 596/2014 kohaselt, tuleb käesoleva määruse järgsed kohustused lugeda täidetuks juhul, kui teabe avalikustamiseks kasutati siseteabe avalikustamise platvormi määruse (EL) nr 1227/2011 kohaldamise eesmärgil ja tingimusel, et siseteave on asjakohastele meediakanalitele edastatud.

               (3)

               Oluline on, et siseteabe avalikustamisega viivitamise tehnilised vahendid võimaldaksid siseteabe avalikustamisega viivitamise protsessis põhiteavet hallata viisil, mis võimaldaks emitentidel ja lubatud heitkoguse väärtpaberite turu osalistel täita pädevate asutuste teavitamise kohustust.

               (4)

               Siseteabe avalikustamisega viivitamise teade ja vajaduse korral selgitus selle kohta, kuidas kõik viivitamise suhtes kohaldatavad tingimused on täidetud, tuleb pädevale asutusele esitada kirjalikult, kasutades vastava pädeva asutuse nõutud elektroonilisi vahendeid, millega tagatakse teabe sisu usaldusväärsus ja konfidentsiaalsus, samuti edastamise kiirus.

               (5)

               Et pädev asutus saaks kindlaks teha emitendi või lubatud heitkoguse väärtpaberite turu osalise asjaomased isikud, kes on siseteabe avalikustamise viivitamisega seotud, peaks viivitusteade sisaldama teate koostanud isiku ja siseteabe avalikustamisega viivitamise otsuse eest vastutava isiku või vastutavate isikute nimesid. Samuti peaks teates märkima viivituse ajalised aspektid, et pädevatel asutustel oleks võimalik hinnata, kas avalikustamisega viivitamise kohta määruses (EL) nr 596/2014 sätestatud tingimused on täidetud.

               (6)

               Emitent, kes on krediidiasutus või finantseerimisasutus, peab finantssüsteemi stabiilsuse säilitamise huvides pädevat asutust siseteabe avalikustamisega viivitamise kavatsusest kirjalikult teavitama ning kasutama sellise teabe tundlikku laadi ja sisu maksimaalse konfidentsiaalsuse tagamise vajadust arvestades teavitamisel nõuetekohaseid turvalisusstandardeid.

               (7)

               Käesolev määrus põhineb rakenduslike tehniliste standardite eelnõul, mille esitas komisjonile Euroopa Väärtpaberiturujärelevalve (ESMA).

               (8)

               Komisjon teatas ESMA-le 25. mail 2016 kavatsusest kinnitada rakenduslike tehniliste standardite eelnõu ühes muudatustega, mis kajastavad asjaolu, et määruses (EL) nr 1227/2011 sätestatud avalikustamise nõuded on piisavad, et tagada lubatud heitkoguse väärtpaberite turu osaliste poolt siseteabe avalikustamine üldsusele kättesaadavalt, tõhusalt ja õigel ajal, nagu on nõutud määruse (EL) nr 596/2014 artikli 17 lõikes 2. Komisjoni rakendusmäärusega (EL) nr 1348/2014 (3) on lubatud heitkoguse väärtpaberite turu osalised juba kohustatud esitama „veebilingid“, et veebisaidi kaudu avalikustamine oleks üldsusele kättesaadav, tõhus ja õigeaegne. 16. juunil 2016 kinnitas ESMA ametlikus arvamuses algset seisukohta ning ei esitanud uuesti rakenduslikku tehnilist standardit, mis vastaks komisjoni muudatusettepanekutele. Kuna lubatud heitkoguse väärtpaberite turu osaliste suhtes kohaldatavad avalikustamise nõuded, mis on sätestatud määruses (EL) nr 1227/2011, võivad olla määruse (EL) nr 596/2014 artikli 17 lõike 2 nõuetele vastavuse tagamiseks piisavad, tuleks rakenduslike tehniliste standardite eelnõud teatamisnõuete dubleerimise vältimiseks muuta.

               (9)

               ESMA on korraldanud käesoleva määruse aluseks oleva rakenduslike tehniliste standardite eelnõu kohta avatud avalikud konsultatsioonid, analüüsinud võimalikku asjaomast kulu ja tulu ning küsinud arvamust Euroopa Parlamendi ja nõukogu määruse (EL) nr 1095/2010 (4) artikli 37 kohaselt loodud väärtpaberituru sidusrühmade kogult.

               (10)

               Finantsturgude sujuva toimimise tagamiseks on vaja, et käesolev määrus jõustuks võimalikult kiiresti ja et selle sätteid hakataks kohaldama samast kuupäevast kui määruse (EL) nr 596/2014 sätteid,

         ON VASTU VÕTNUD KÄESOLEVA MÄÄRUSE:
   I PEATÜKK

      ÜLDSÄTTED

   Artikkel 1
   Mõisted
   Käesolevas määruses kasutatakse järgmist mõistet:

      „elektroonilised vahendid“– elektroonilised seadmed andmete töötlemiseks (sealhulgas digitaalne pakkimine), säilitamiseks ja edastamiseks kaabli, raadioside, optilise või muu elektromagnetilise tehnoloogia abil.
   II PEATÜKK

      TEHNILISED VAHENDID SISETEABE NÕUETEKOHASEKS AVALIKUSTAMISEKS

   Artikkel 2
   Siseteabe avalikustamise viisid
   1.   Emitendid ja lubatud heitkoguse väärtpaberite turu osalised peavad siseteabe avalikustamisel kasutama tehnilisi vahendeid, millega on tagatud alljärgnev.

               a)

               Siseteavet levitatakse

                           i)

                           mittediskrimineerivalt võimalikult laiale avalikkusele;

                           ii)

                           tasuta;

                           iii)

                           kogu liidus samal ajal.

               b)

               Siseteave tuleb edastada otse või kolmanda isiku kaudu meediakanalitele, kelle puhul avalikkus mõistlikult eeldab selle tõhusat levitamist. Teate edastamisel tuleb kasutada selliseid elektroonilisi vahendeid, millega on edastamise ajal tagatud teabe terviklikkuse, usaldusväärsuse ja konfidentsiaalsuse säilitamine, ning teates tuleb selgelt märkida järgmine:

                           i)

                           edastatav teave on siseteave;

                           ii)

                           emitendi või lubatud heitkoguse väärtpaberite turu osalise andmed; täielik juriidiline nimi;

                           iii)

                           teate koostanud isiku andmed: ees- ja perekonnanimi, ametikoht emitendi või lubatud heitkoguse väärtpaberite turu osalise organisatsioonis;

                           iv)

                           siseteabe teema;

                           v)

                           meediakanalitele edastamise kuupäev ja kellaaeg.

         Emitendid või lubatud heitkoguse väärtpaberite turu osalised peavad terviklikkuse, usaldusväärsuse ja konfidentsiaalsuse tagamiseks siseteabe edastamisel kõrvaldama viivitamata kõik võimalikud tõrked või häired.
   2.   Lubatud heitkoguse väärtpaberite turu osalised, kellelt nõutakse siseteabe avalikustamist kooskõlas määruse (EL) nr 1227/2011 artikliga 4, võivad kasutada nimetatud määrusega siseteabe avalikustamiseks ette nähtud tehnilisi vahendeid määruse (EL) nr 596/2014 artikli 17 lõike 2 kohase siseteabe avalikustamisel, eeldusel et avalikustamisele kuuluva siseteabe sisu on olulisel määral sama ja avalikustamiseks kasutatavad tehnilised vahendid tagavad siseteabe edastamise asjakohastele meediakanalitele.
   Artikkel 3
   Siseteabe avaldamine veebisaidil
   Määruse (EL) nr 596/2014 artikli 17 lõigetes 1 ja 9 osutatud veebisaidid peavad vastama järgmistele nõuetele:

               a)

               need võimaldavad kasutajatel veebisaidil avaldatud siseteabega tutvuda mittediskrimineerivalt ja tasuta;

               b)

               need võimaldavad kasutajatel siseteavet leida veebisaidi üheselt märgistatud ja hõlpsalt tuvastatavas jaotises;

               c)

               need tagavad, et avalikustatud siseteabes on selgelt kirjas avalikustamise kuupäev ja kellaaeg ning et selline teave on esitatud kronoloogilises järjestuses.

         III PEATÜKK

      TEHNILISED VAHENDID SISETEABE AVALIKUSTAMISEGA VIIVITAMISEKS

   Artikkel 4
   Siseteabe avalikustamisega viivitamise teade ja kirjalik selgitus
   1.   Määruse (EL) nr 596/2014 artikli 17 lõike 4 kolmanda lõigu kohaselt siseteabe avalikustamisega viivitamiseks peavad emitendid ja lubatud heitkoguse väärtpaberite turu osalised kasutama tehnilisi vahendeid, millega on tagatud järgmisele teabele juurdepääsetavus, selle loetavus ja püsival andmekandjal säilitamine:

               a)

               kuupäevad ja kellaajad, mil

                           i)

                           siseteave emitendi või lubatud heitkoguse väärtpaberite turu osalise organisatsioonis kõigepealt tekkis;

                           ii)

                           tehti siseteabe avalikustamisega viivitamise otsus;

                           iii)

                           emitent või lubatud heitkoguse väärtpaberite turu osaline tõenäoliselt otsustab siseteabe avalikustada;

               b)

               emitendi või lubatud heitkoguse väärtpaberite turu osalise organisatsioonis nende isikute andmed, kes

                           i)

                           võtavad vastu avalikustamisega viivitamise otsuse ja otsustavad selle alguse ja tõenäolise lõpu kuupäeva;

                           ii)

                           tagavad viivitamise tingimuste pideva seire;

                           iii)

                           otsustavad siseteabe avalikustamise üle;

                           iv)

                           esitavad pädevale asutusele viivituse kohta nõutud teabe ja kirjaliku selgituse;

               c)

               tõendusmaterjalid määruse (EL) nr 596/2014 artikli 17 lõikes 4 osutatud tingimuste esmase täitmise ja viivitusajal neis tingimustes toimunud muutuste kohta, sealhulgas järgmine:

                           i)

                           organisatsioonisiseselt kolmandate isikute suhtes kehtestatud teabetõkked, millega takistatakse kõikide isikute juurdepääsu siseteabele peale nende, kes vajavad seda teavet emitendi või lubatud heitkoguse väärtpaberite turu osalise juures töösuhte, kutsealal tegutsemise või muude kohustuste täitmisega seotud tavapäraseks tegevuseks;

                           ii)

                           olukorras, kui konfidentsiaalsus ei ole enam tagatud, asjaomase siseteabe võimalikult kiireks avalikustamiseks kehtestatud kord.

         2.   Emitendid ja lubatud heitkoguse väärtpaberite turu osalised peavad pädevale asutusele kirjalikult teatama siseteabe avalikustamisega viivitamisest ning esitama vajaliku kirjaliku selgituse sellise viivituse põhjustest, võttes selleks pädeva asutuse nõutud elektroonilisi vahendeid kasutades ühendust pädeva asutuse alla kuuluva või pädeva asutuse määratud spetsiaalse kontaktpunktiga.
   Pädevad asutused avaldavad oma veebisaidil pädeva asutuse alla kuuluva või pädeva asutuse määratud spetsiaalse kontaktpunkti andmed ja esimeses lõigus osutatud elektroonilised vahendid. Nende elektrooniliste vahenditega tagatakse edastamise ajal teabe terviklikkuse, usaldusväärsuse ja konfidentsiaalsuse säilitamine.
   3.   Lõikes 2 osutatud elektrooniliste vahenditega tagatakse, et siseteabe avalikustamisega viivitamise teade sisaldab järgmist teavet:

               a)

               emitendi või lubatud heitkoguse väärtpaberite turu osalise andmed; täielik juriidiline nimi;

               b)

               teate koostanud isiku andmed: ees- ja perekonnanimi, ametikoht emitendi või lubatud heitkoguse väärtpaberite turu osalise organisatsioonis;

               c)

               teate koostanud isiku kontaktandmed: e-posti aadress ja telefoninumber töökohas;

               d)

               andmed siseteabe kohta, mille avalikustamisega viivitatakse; avalikustamise avalduse pealkiri; viitenumber, kui siseteabe levitamiseks kasutatavas süsteemis on selline number määratud; siseteabe avalikustamise kuupäev ja kellaaeg;

               e)

               siseteabe avalikustamisega viivitamise otsuse kuupäev ja kellaaeg;

               f)

               siseteabe avalikustamisega viivitamise otsuse eest vastutavate kõikide isikute andmed.

         4.   Kui siseteabe avalikustamisega viivitamise kirjalik selgitus esitatakse alles pädeva asutuse nõudmisel kooskõlas määruse (EL) nr 596/2014 artikli 17 lõike 4 kolmanda lõiguga, tagatakse kõnealuse artikli lõikes 2 nimetatud elektrooniliste vahenditega, et selline kirjalik selgitus sisaldab käesoleva artikli lõikes 3 osutatud teavet.
   Artikkel 5
   Siseteabe avalikustamisega viivitamise kavatsuse teade
   1.   Kooskõlas määruse (EL) nr 596/2014 artikli 17 lõikega 5 siseteabe avalikustamisega viivitamiseks peab emitent, kes on krediidiasutus või finantseerimisasutus, esitama finantssüsteemi stabiilsuse säilitamise huvides pädevale asutusele, kas pädeva asutuse alla kuuluva või pädeva asutuse määratud spetsiaalse kontaktpunkti kaudu ja teabe terviklikkust, usaldusväärsust ja konfidentsiaalsust tagades, kirjaliku teate, et kavatseb siseteabe avalikustamisega viivitada.
   Kui emitent edastab esimeses lõigus osutatud teate elektrooniliselt, peab ta kasutama käesoleva määruse artikli 4 lõikes 2 osutatud elektroonilisi vahendeid.
   2.   Pädev asutus teatab emitendile avalikustamisega viivitamise kohta lõike 1 kohaselt esitatud teabe alusel tehtud nõustumise või keeldumise otsuse kirjalikult ning tagades teabe terviklikkuse, usaldusväärsuse ja konfidentsiaalsuse.
   3.   Emitent kasutab samu tehnilisi vahendeid nagu pädevale asutusele lõikes 1 osutatud teate esitamisel, et teavitada pädevat asutust mis tahes uuest teabest, mis võib mõjutada pädeva asutuse otsust siseteabe avalikustamisega viivitamise kohta.
   IV PEATÜKK

      LÕPPSÄTTED

   Artikkel 6
   Jõustumine
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Seda kohaldatakse alates 3. juulist 2016.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 29. juuni 2016

            Komisjoni nimel

            president

         Jean-Claude JUNCKER

      (1)  ELT L 173, 12.6.2014, lk 1.

      (2)  Euroopa Parlamendi ja nõukogu 25. oktoobri 2011. aasta määrus (EL) nr 1227/2011 energia hulgimüügituru terviklikkuse ja läbipaistvuse kohta (ELT L 326, 8.12.2011, lk 1).

      (3)  Komisjoni 17. detsembri 2014. aasta rakendusmäärus (EL) nr 1348/2014, milles käsitletakse andmete esitamist ja millega rakendatakse energia hulgimüügituru terviklikkust ja läbipaistvust käsitleva Euroopa Parlamendi ja nõukogu määruse (EL) nr 1227/2011 artikli 8 lõikeid 2 ja 6 (ELT L 363, 18.12.2014, lk 121),

      (4)  Euroopa Parlamendi ja nõukogu 24. novembri 2010. aasta määrus (EL) nr 1095/2010, millega asutatakse Euroopa Järelevalveasutus (Euroopa Väärtpaberiturujärelevalve), muudetakse otsust nr 716/2009/EÜ ning tunnistatakse kehtetuks komisjoni otsus 2009/77/EÜ (ELT L 331, 15.12.2010, lk 84).